Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7018

12. osztály: 1939–napjainkig egyetemes és magyar történelem, heti 2 órában, rendező elv a kronológia és a jelenközpontúság Az új KÉK történelem tanterv az egyetemes történelem és a magyar történelem közötti arányokat 50-50%-ban határozza meg. Ezek az arányok évfolyamonként változnak, hiszen az 5. osztályos tananyagban az őskor, és az ókor tanulásakor alig van lehetőség a magyar történelmi anyagrész elsajátítására. A többi évfolyamon viszont lehetőség nyílik a nemzeti történelem tanulására is. A nemzeti történelem anyagrész ugyanakkor az egyetemes történelmi anyagrészekkel összefüggésben kerül megtanításra. A tanterv alkalmazásához szükséges feltételek A Történelem tantervet történelem szakos tanári diplomával rendelkező pedagógus eredményesen taníthatja. A tanterv szerint tanító pedagógusnak felkészültnek kell lennie a legújabb történettudományos kutatások eredményeiben, alkotó – innovatív beállítottsággal kell rendelkeznie és képesnek kell lennie a differenciált tanulásszervezés technikáinak elsajátítására. A tantervben szereplő tevékenységek tanulásához nem szükséges külön terem, ugyanakkor a szaktanterem megléte előnyös. Fontos azonban elkülönített térben (szertárban) tárolni a program kivitelezéséhez szükséges taneszközöket. 2006/20/II. szám A Történelem tanulásának céljai a 7–12. évfolyamon Általános célkitűzések A Képességfejlesztő és értékőrző program pedagógiai koncepciója általános követelményként fogalmazza meg minden tantárgyi programmal szemben a következőket: Â az adott kultúrterület és a kultúrterülethez tartozó értékek teljességét közvetítse a program; Â alkalmas legyen a tantárgyspecifikus képességek mellett a kommunikációs, az önművelési és a gondolkodási (különösen a kritikai gondolkodás) képességek sokoldalú és differenciált formában való fejlesztésére; Â a tanulási folyamat megtervezésekor a tanulók motiválása mellett különös gondot kell fordítani az ismeretekről való sokoldalú kommunikáció lehetőségének biztosítására; Â az ismereteket tevékenységben hordozzák magukban, a részletes tanterv követelményei pontosan és rendszerezett formában, az életkorpedagógiai elvárásokat szem előtt tartva határozzák meg azokat a tevékenységi formákat, amelyek gyakorlott elsajátítása az adott kultúrterület ismereteinek magas szintű befogadását, és alkotó jellegű felhasználását teszi lehetővé a tanulók számára. Tantárgyi célkitűzések Legfőbb tantárgyi célkitűzés, hogy – a program pedagógiai elveinek megfelelően – a történelem tantárgy tanítása az értékszempontoknak a diszciplináris és kronologikus feldolgozása szerint valósuljon meg, a történelem tanulásból fejlesztendő kompetenciák fejlesztésének tudatos tervezése és irányítása domináljon. Az önálló tanulói feladatokon keresztül történő képességfejlesztés egyre fokozottabb igénye összhangban van a műveltséggel kapcsolatos felfogás változásával is. Valódi történelmi műveltségnek ma az tekinthető: Â ha valaki gazdag és sokrétű történelmi ismeretanyaggal rendelkezik, a történelmi változásokat folyamatában és ok-okozati, valamint hatásösszefüggéseiben is látja, megérti. A történelem tudásközvetítő feladatából eredően tudását képes folyamatosan gazdagítani, minderről pedig gyakorlottan és élményszerűen tud szóban és írásban előadni, vitatkozni; Â történelmi ismeretszerzési kompetenciákkal rendelkezik, képes a különböző műfajú történelmi ismeretforrásokat sokoldalúan és hatékonyan felhasználni a tanuláshoz; Â nyitott a történettudomány új eredményei iránt, problémaérzékeny, felfogását a nyitottság mellett a kritikai gondolkodás jellemzi, ugyanakkor tisztában van a múlt tudományos rekonstruálásának objektív és szubjektív korlátaival egyaránt, ezért a vizsgált korból származó forrásokat vagy a későbbi korok által készített ismertetéseket, értékeléseket értően, kritikus szemlélettel olvassa; Â képes progresszív és regresszív történelmi gondolkodásra, egyszerre képes értékelni a történelmi eseményeket történelmi folyamatában, másrészt hatásaiban, saját korának társadalmi jelenségeinek megértése szempontjából; Â képes a történelmi kompetenciák megszerzésén túl a társadalom- és jelenismerethez kapcsolódó gondolkodásorientált kompetenciák megszerzésére, a kritikai és alkotókészségre, az előítéletek leépítésének igényére, a problémaérzékenységre és problémamegoldásra, a vitakultúra elsajátítására egyaránt igényt tart; Â képes értékközvetítésre és normakövető magatartás elsajátítására, jogtudattal rendelkezik, a demokrácia iránt elkötelezett, a humanizmus érték számára, pozitív identitásképpel és szociális felelősséggel rendelkezik, cselekvésorientált, a közéletiség iránt érzékeny. Az iskolai történelemtanítás csak akkor tekinthető eredményesnek, ha a történelmi tények (ismeretek) megtanításán kívül megvalósul az előbb bemutatott sokoldalú történelmi műveltségkép kialakulásához szükséges képességek kialakítása is. Így többek között a gondolkodásorientált kompetenciák, az érték- és normakövető magatartás és a cselekvésorientált attitűd kifejlesztése. A tanulók számára kijelölt fejlesztési követelmények rendszere I. ISMERETSZERZÉSI KÉPESSÉGEK, TANULÁS

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes